Quidam miles alti generis territorii Forensis, nomine Aricus, rumorem calumpniarum et minarum agebat erga priorem hujus loci, domnum H(ugonem), pro emptione æcclesiæ Dio, ubi suæ portionis X. solidos annuatim et mutaciones presbiteri esse proclamabat. Obtulit ergo Deo rectum vuerpivitque tortum, et XXX. solidos percepit in præmium; ipse Aricus spopondit, tam pro se quam etiam pro filiis suis. Testes et mediatores hi fuerunt: Humbertus prior Marciniaco, Artaldus Jhavasiset, Girardus Bargi, Pontius de Columbeta.